არის ალექსენიანი

**არის ლუკ ალექსენიანი** (Արիստակէս Ղուկաս Ալիքսանեան; დ. 1901; — გ. 27 ივნისი, 1961) — სომხური წარმომავლობის ცნობილი კანადელი მოგზაური. სტატიებსა და პუბლიკაციებში ხშირად მოიხსენიება როგორც ა. ლ. ალექსენიანი და არის ლ. ალექსანიანი.

## ადრეული ცხოვრება 
ალექსენიანის ადრეული ცხოვრების შესახებ ცოტა რამ არის ცნობილი. იგი დაიბადა აგინში, ოსმალეთის იმპერიაში, 1901 წელს. მისი დაბადების ზუსტი თარიღი უცნობია. ადრეულ ასაკში ორივე მშობელი დაკარგა და ობლად გაიზარდა. ის 6 თვის განმავლობაში იმალებოდა იმპერიის ანატოლიის რეგიონში, სომეხთა გენოციდისგან თავის დასაღწევად. მას ამ პერიოდში ესროლეს და დაჭრეს.  საბოლოოდ მან გაქცევა შეძლო. ის პირველად ჩავიდა ნიუ-იორკში, 1920 წელს და შემდეგ გადავიდა კანადაში 1921 წელს.

## სომეხი ბიჭების ფერმა 
1923 წელს ალექსენიანი გადავიდა ჯორჯთაუნში, ონტარიოში, რათა სომეხი ობლების სკოლაში გამხდარიყო მასწავლებელი და თანაშემწის დამხმარე.  სკოლას სომეხი ბიჭების ფერმა ერქვა.  სკოლის მოსწავლეები იყვნენ სომეხთა გენოციდის მსხვერპლნი. 1900-1914 წლებში კანადამ მიიღო 1500-მდე სომეხი ლტოლვილი.  1920-იანი წლების დასაწყისში კანადაში ათასობით ადამიანი იმიგრირდა, მათ შორის იყო ჯგუფი, რომელსაც ჯორჯთაუნის ბიჭები ერქვა. ჯორჯთაუნის სკოლამ მიიღო 110 ბიჭი, რომლებმაც განათლება მიიღეს და ფერმერობას სწავლობდნენ.  ამ პერიოდში ალექსანიანმა დააფუძნა და მოაწყო ყოველთვიური გაზეთის გამოცემა სახელწოდებით *არარატ*,  რომელშიც წარმოდგენილი იყო ობოლი ბიჭების ხელოვნება და ნაწერები. 

ალექსენიანი ასევე მონაწილეობდა ჯორჯთაუნის სკოლაში გამართულ სპექტაკლებში. სპექტაკლ „ჯორჯთაუნის ბიჭების“ პრემიერა შედგა ჯორჯთაუნის ჯონ ელიოტის თეატრში, 2008 წელს. მოგვიანებით მისი პერსონაჟი გამოჩნდა მიუზიკლში, სახელწოდებით *ჯორჯთაუნის ბიჭები: მიუზიკლი*, რომელიც შესრულდა ჯონ კენედის საშემსრულებლო ხელოვნების ცენტრში, 2009 წლის აპრილში. 

## ქორწინება და ოჯახი 
1927 წლის იანვარში ჯორჯთაუნში ალექსენიანი დაქორწინდა მერი ბოღოსიანზე, რომელიც სულ ცოტა ხნის ჩამოსული იყო ეგვიპტიდან კანადაში.  ისინი გარკვეული დროის განმავლობაში ცხოვრობდნენ ბავშვთა სახლში, ჰამილტონში გადასვლამდე. მათ სამი ვაჟი შეეძინათ, არამი, არმენი და ალბერტი.

## გადასვლა ჰამილტონში, ონტარიო 
ალექსანიანი გადავიდა ჰამილტონში, ონტარიოში 1927 წელს  სადაც მან გახსნა აღმოსავლური ხალიჩების მაღაზია, სახელწოდებით Oriental Art Galleries.  

## მსოფლიო მოგზაური 
1940-იანი წლების ბოლოს და 1950-იანი წლების დასაწყისში ალექსენიანი ინტენსიურად მოგზაურობდა ახლო აღმოსავლეთში, ხალიჩების შესაძენად.   მისი მოგზაურობების შესახებ ხშირად იწერებოდა 1846 წელს დაარსებულ გაზეთში, სახელწოდებით  ჰამილტონის მაყურებელი. ამ მოგზაურობებიდან დაბრუნებისთანავე ის შემდეგ ხშირად კითხულობდა ლექციებს ადგილობრივ საზოგადოებასა და ეკლესიის ჯგუფებში, მათ აჩვენებდა ფოტოებს და ვიდეობს, რომლებიც მოგზაურობის დროს გადაიღო.  ალექსანიანი ასევე იყო გამოცდილი ლინგვისტი და შეეძლო ექვს ენაზე ლაპარაკი, რაც მან თავის სასარგებლოდ გამოიყენა საქმიანი მოლაპარაკებებისათვის 15-ზე მეტ ქვეყანაში, რომელსაც იგი ჩვეულებრივ სტუმრობდა მოგზაურობის დროს. 

## ხალიჩების ბიზნესის გაფართოება 
ალექსენიანმა 1950 წელს დაიწყო ხალიჩების ბიზნესის გაფართოება და გახსნა მეორე მაღაზია ოტავაში, ონტარიოში. 1955 წელს კომპანია დაარსდა სახელით Alexanian and Sons Limited. 

## ლიტერატურა 
* Apramian, Jack (2009). *The Georgetown Boys*. Edited and revised by Lorne Shirinian. Toronto: Zoryan Institute. First published in 1976.
* Ohanian, Daniel (2017). "Sympathy and Exclusion: The Migration of Child and Women Survivors of the Armenian Genocide from the Eastern Mediterranean to Canada, 1923–1930." *Genocide Studies International* 11, no. 2: 197–215. doi: 10.3138/gsi.11.2.04
* 

## რესურსები ინტერნეტში 
* მულტიკულტურული კანადა
* პიესა დაწერილი სომეხი ჯორჯთაუნის ბიჭების შესახებ
* დამიძახე არამის წიგნი
* ალექსენიანის ხალიჩის ვებსაიტი 

## სქოლიო
კატეგორია:სომეხი ბიზნესმენები
კატეგორია:გარდაცვლილი 1961
კატეგორია:დაბადებული 1901